**ΠΡΑΚΤΙΚΟ**

**της υπ’ αριθμ. 24/1-2-2015 τακτικής συνεδριάσεως**

**του Διοικητικού Συμβουλίου**

**του Αναγνωστηρίου Αγιάσου «Η ΑΝΑΠΤΥΞΗ»**

Στην Αγιάσο και στο Γραφείο του Πνευματικού Κέντρου ΑΝΑΓΝΩΣΤΗΡΙΟ ΑΓΙΑΣΟΥ “Η ΑΝΑΠΤΥΞΗ” σήμερα την 1η Φεβρουαρίου 2015, ημέρα της εβδομάδος Κυριακή και ώρα 11 π.μ., συνήλθε σε τακτική συνεδρίαση το Διοικητικό Συμβούλιο του Συλλόγου, ύστερα από πρόσκληση του Προέδρου, για συζήτηση και λήψη απόφασης στα διάφορα θέματα της ημερήσιας διάταξης.

Διαπιστώθηκε ότι το Δ.Σ. είχε τη νόμιμη απαρτία, δεδομένου ότι ήταν παρόντα έξι από τα επτά μέλη του, ήτοι: 1) Κλεάνθης Δ. Κορομηλάς, 2) Ευστράτιος Αν. Καζαντζής, 3) Παναγιώτης Μ. Κουτσκουδής, 4) Ειρήνη Μ. Αργύρα, 5) Παναγιώτα Πρ. Μαϊστρέλλη και 6) Δημοσθένης Γ. Σκλεπάρης. Απουσίαζε ο Παναγιώτης Στ. Σκορδάς.

**Απόφαση 58η: «Ανάθεση του έργου αναβάθμισης της ιστοσελίδας Αναγνωστηρίου Αγιάσου στην ΕΠΙΚΟΙΝΩΝΙΑ ΑΕ.»**

Ο πρόεδρος, εισηγούμενος το 1ο θέμα της ημερήσιας διάταξης, έθεσε υπόψη του Δ.Σ. ότι ύστερα από διερεύνηση της αγοράς για την εξεύρεση αναδόχου εκτέλεσης του έργου αναβάθμισης της ιστοσελίδας του Αναγνωστηρίου, ενδιαφέρον έδειξε μόνον η ΕΠΙΚΟΙΝΩΝΙΑ ΑΕ, με έδρα τη Μυτιλήνη. Ο Ιγνάτης Μαυρίδης, κατασκευαστής της παλιάς ιστοσελίδας ζητάει 200,00€ για το 2015 (ενοικίαση ιστοχώρου), ποσό πρέπει να σταματήσουμε να καταβάλουμε από του χρόνου, αφού θα διακόψουμε τη συνεργασία μαζί του.

Το λόγο πήρε ο Παναγιώτης Στ. Σκορδάς, που ήρθε σε επαφή με τον κ. Σταμάτη Γιαννάκη, επικεφαλής της ομάδας εργασίας της εν λόγω Εταιρείας, ο οποίος του είπε ότι η προσφορά της θα ανέλθει στο ύψος των 700,00 € (580,00 € για το στήσιμο της ιστοσελίδας και 120,00 € για το ετήσιο ενοίκιο του ιστοχώρου). Περιλαμβάνεται η τεχνική υποστήριξη εκ μέρους της αναδόχου εταιρείας και η εκπαίδευση των χειριστών.

Ο πρόεδρος πρότεινε να ζητηθεί γραπτή αναλυτική οικονομική προσφορά της ΕΠΙΚΟΙΝΩΝΙΑ ΑΕ για την αναβάθμιση της ιστοσελίδας του Αναγνωστηρίου Αγιάσου σύμφωνα με τις προστάσεις του Δ.Σ. και να ανατεθεί σ’ αυτήν η εκτέλεση του έργου.

Κάλεσε ύστερα το Διοικητικό Συμβούλιο να αποφασίσει σχετικά.

Το Δ.Σ., αφού άκουσε την εισήγηση του προέδρου, ύστερα από ευρεία διαλογική συζήτηση, ομόφωνα

**Α Π Ο Φ Α Σ Ι Ζ Ε Ι**

*Να ζητηθεί γραπτή αναλυτική οικονομική προσφορά της ΕΠΙΚΟΙΝΩΝΙΑ ΑΕ για την αναβάθμιση της ιστοσελίδας του Αναγνωστηρίου Αγιάσου σύμφωνα με τις προστάσεις του Δ.Σ. και να ανατεθεί σ’ αυτήν η εκτέλεση του έργου.*

**Απόφαση 59η: «Λειτουργία ΚΕΣΑΜ.»**

Ο πρόεδρος, εισηγούμενος το 2ο θέμα της ημερήσιας διάταξης, έθεσε υπόψη του Δ.Σ. ότι, λόγω του ότι ανακύπτουν κάποια ταμειακά προβλήματα με τον τρόπο που λειτουργεί μέχρι σήμερα το Κέντρο Σπουδών Ανατολικής Μουσικής (ΚΕΣΑΜ), θα πρέπει να γίνει μια συνεργασία με το λογιστή μας και εν συνεχεία μια συνάντηση με τον επιστημονικό υπεύθυνο του ΚΕΣΑΜ Νίκο Ανδρίκο, για να βρεθούν οι ενδεδειγμένες νόμιμες λύσεις.

Ο πρόεδρος κάλεσε ύστερα το Διοικητικό Συμβούλιο να αποφασίσει σχετικά.

Το Δ.Σ., αφού άκουσε την εισήγηση του προέδρου, ύστερα από ευρεία διαλογική συζήτηση, ομόφωνα

**Α Π Ο Φ Α Σ Ι Ζ Ε Ι**

*Λόγω του ότι ανακύπτουν κάποια ταμειακά προβλήματα με τον τρόπο που λειτουργεί μέχρι σήμερα το Κέντρο Σπουδών Ανατολικής Μουσικής (ΚΕΣΑΜ), θα πρέπει να γίνει μια συνεργασία με το λογιστή μας και εν συνεχεία μια συνάντηση με τον επιστημονικό υπεύθυνο του ΚΕΣΑΜ Νίκο Ανδρίκο, για να βρεθούν οι ενδεδειγμένες νόμιμες λύσεις.*

**Απόφαση 60η: «Οργάνωση εκδηλώσεων Μαρτίου 2015»**

Ο πρόεδρος, εισηγούμενος το 3ο θέμα της ημερήσιας διάταξης, έθεσε υπόψη του Δ.Σ. ότι πρέπει να προγραμματιστούν οι εκδηλώσεις του προσεχούς Μαρτίου, για τις οποίες μέχρι στιγμής έχουμε τα εξής δεδομένα: α) Λόγω άλλων υποχρεώσεων βασικών στελεχών, δεν θα γίνει η καθιερωμένη καρναβαλική επιθεώρηση το Σάββατο της Αποκριάς. β) Θα γίνει η καθιερωμένη μεγάλη χορευτική εκδήλωση ανήμερα της εθνικής επετείου της 25ης Μαρτίου 1821 (Τετάρτη, 25-3-2015) με όλα τα χορευτικά τμήματα του Αναγνωστηρίου και με την επιμέλεια του χοροδιδασκάλου Ευθύμη Σαραντίδη. Την παρουσίαση της εκδήλωσης να κάνει ο Παναγιώτης Στ. Σκορδάς, υπεύθυνος του Χορευτικού Τμήματος. γ) Θα γιορταστεί η Παγκόσμια Ημέρα Θεάτρου τόσο στο Δημοτικό Θέατρο Μυτιλήνης (Παρασκευή, 27-3-2016) όπου θα συμμετέχουμε με ένα θεατρικό μονόπρακτο που θα παίξει η Μαρία Αϊβαλιώτου με μουσική συνοδεία του ΚΕΣΑΜ, όσο και στο Θέατρό μας (Σάββατο, 28-3-2015) όπου προτείνεται να τιμηθούν οι παλιοί ερασιτέχνες του λαϊκού θεάτρου και σημερινοί ομογενείς Ανανίας Καραμανλής (να μιλήσει γι’ αυτόν ο Παναγιώτης Μ. Κουτσκουδής), Μιχάλης Χριστοφαρής ή Καμπάς (να μιλήσει γι’ αυτόν ο Παναγιώτης Στ. Σκορδάς) και Χαρίκλεια Ζαλπαρίνη-Σαρέλη (να μιλήσει γι’ αυτήν ο Δημοσθένης Γ. Σκλεπάρης). Το Παιδικό Θεατρικό Εργαστήρι να παρουσιάσει το διασκευασμένο παραμύθι «Υπήκοοι δίχως βασιλιά» σε σκηνοθεσία-διδασκαλία Κωνσταντίνου Ματθαίου και να ακολουθήσει η βράβευση των τιμώμενων.

Ο πρόεδρος κάλεσε ύστερα το Διοικητικό Συμβούλιο να αποφασίσει σχετικά.

Το Δ.Σ., αφού άκουσε την εισήγηση του προέδρου, ύστερα από ευρεία διαλογική συζήτηση, ομόφωνα

**Α Π Ο Φ Α Σ Ι Ζ Ε Ι**

*Προγραμματίζει τις εκδηλώσεις του προσεχούς Μαρτίου, που θα είναι οι εξής:*

*α) Η καθιερωμένη μεγάλη χορευτική εκδήλωση ανήμερα της εθνικής επετείου της 25ης Μαρτίου 1821 (Τετάρτη, 25-3-2015) με όλα τα χορευτικά τμήματα του Αναγνωστηρίου και με την επιμέλεια του χοροδιδασκάλου Ευθύμη Σαραντίδη.* *Την παρουσίαση της εκδήλωσης θα κάνει ο Παναγιώτης Στ. Σκορδάς, υπεύθυνος του Χορευτικού Τμήματος.*

*β) Θα γιορταστεί η Παγκόσμια Ημέρα Θεάτρου τόσο στο Δημοτικό Θέατρο Μυτιλήνης (Παρασκευή, 27-3-2016) όπου θα συμμετέχουμε με ένα θεατρικό μονόπρακτο που θα παίξει η Μαρία Αϊβαλιώτου με μουσική συνοδεία του ΚΕΣΑΜ, όσο και στο Θέατρό μας (Σάββατο, 28-3-2015) όπου θα τιμηθούν οι παλιοί ερασιτέχνες του λαϊκού θεάτρου και σημερινοί ομογενείς Ανανίας Καραμανλής (θα μιλήσει γι’ αυτόν ο Παναγιώτης Μ. Κουτσκουδής), Μιχάλης Χριστοφαρής ή Καμπάς (θα μιλήσει γι’ αυτόν ο Παναγιώτης Στ. Σκορδάς) και Χαρίκλεια Ζαλπαρίνη-Σαρέλη (θα μιλήσει γι’ αυτήν ο Δημοσθένης Γ. Σκλεπάρης). Το Παιδικό Θεατρικό Εργαστήρι θα παρουσιάσει το διασκευασμένο παραμύθι «Υπήκοοι δίχως βασιλιά» σε σκηνοθεσία-διδασκαλία Κωνσταντίνου Ματθαίου και θα ακολουθήσει η βράβευση των τιμώμενων.*

*Λόγω άλλων υποχρεώσεων βασικών στελεχών, δεν θα γίνει η καθιερωμένη καρναβαλική επιθεώρηση το Σάββατο της Αποκριάς.*

Για το σκοπό αυτό έγινε η απόφαση αυτή και υπογράφεται ως εξής:

Ο ΠΡΟΕΔΡΟΣ ΤΑ ΜΕΛΗ

ΚΛΕΑΝΘΗΣ Δ. ΚΟΡΟΜΗΛΑΣ ΕΥΣΤΡΑΤΙΟΣ ΚΑΖΑΝΤΖΗΣ

ΠΑΝΑΓΙΩΤΗΣ Μ. ΚΟΥΤΣΚΟΥΔΗΣ

ΕΙΡΗΝΗ Μ. ΑΡΓΥΡΑ

ΔΗΜΟΣΘΕΝΗΣ Γ. ΣΚΛΕΠΑΡΗΣ

ΠΑΝΑΓΙΩΤΑ ΠΡ. ΜΑΪΣΤΡΕΛΛΗ